
 TRGOVAČKI SUD U ZAGREBU
          STALNA SLUŽBA 
Karlovac, Ljudevita Šestića 4

U   I M E   R E P U B L I K E   H R V A T S K E

R J E Š E N J E

            Trgovački sud Zagrebu, Stalna služba, po sucu Jadranki Mađeruh, kao stečajnom sucu, u postupku predstečajne nagodbe povodom prijedloga dužnika STAMBENA ZADRUGA PANTOVČAK, X Vrbik 2, Zagreb, OIB: 14475167506 , za sklapanje predstečajne nagodbe, 4. svibnja 2016.


r i j e š i o   j e


	Odbacuje se prijedlog dužnika STAMBENA ZADRUGA PANTOVČAK, X Vrbik 2, Zagreb, OIB: 14475167506, za sklapanje predstečajne nagodbe.


Obrazloženje


	Dužnik STAMBENA ZADRUGA PANTOVČAK, X Vrbik 2, Zagreb, OIB: 14475167506, (dalje: Dužnik) je podnio prijedlog za sklapanje predstečajne nagodbe 17. siječnja 2014. 

	Ovosudnim rješenjem poslovni broj Stpn-40/14 od 2. svibnja 2014. prekinut je postupak do donošenja drugostupanjske odluke u predmetu Financijske agencije, Regionalni centar Zagreb koji se vodi pod brojem UP-I/110/07/13-01/2248.  

	Iz očitovanja FINA-e od 12. veljače 2014. proizlazi da postupak još nije dovršen povodom žalbe na rješenje o utvrđivanju tražbina i da se cijeli taj spis nalazi kod drugostupanjskog upravnog tijela (list 111 spisa).

	Podneskom od 21. travnja 2016. FINA je obavijestila sud da je povodom žalbe na rješenje o utvrđivanju tražbina, to rješenje ukinuto te je predmet vraćen na ponovni postupak i odlučivanje, u kojem postupku je nagodbeno vijeće obustavilo postupak predstečajne nagodbe (list 120 do 121 spisa).

	Iz rješenja FINA-e klasa : UP-I/110/07/13-01/2248, ur.broj: 04-06-16-2248-91 od 7. travnja 2016., a koje je pravomoćno 16. travnja 2016. proizlazi da je skraćeni postupak predstečajne nagodbe nad dužnikom Stambena zgrada Pantovčak obustavljen jer je utvrđeno da vrijednost osporenih tražbina prelazi 25 % vrijednosti prijavljenih tražbina.

	Iz navedenog proizlazi da nisu ispunjene pretpostavke za sklapanje predstečajne nagodbe u smislu čl. 66. st. 1. do 4. Zakona o financijskom poslovanju i predstečajnoj nagodbi (Narodne novine broj 142/12, 81/13, 112/13, dalje:ZFPPN) pa je odlučeno kao u izreci rješenja.


U Karlovcu 4. svibnja 2016.

                                                                                                            Sudac: 
                                                                                                              Jadranka Mađeruh,v.r.

UPUTA O PRAVNOM LIJEKU:

Protiv ovog rješenja dopuštena je žalba Visokom trgovačkom sudu RH u Zagrebu. Žalba se podnosi putem ovog suda, u 3 primjerka, u roku 8 dana od dana dostave prijepisa ovog rješenja.

Za točnost otpravka-
ovlašteni službenik:
                                                                                                                  Draženka Prpić

